Krajina poskytla firme zvýhodnenia, vďaka ktorým sa zhruba dekádu mohla vyhýbať plateniu daní z takmer všetkých svojich ziskov, uviedla komisia. Odvolala sa pritom na dohody medzi luxemburskými daňovými úradmi a Engie z rokov 2008 a 2010. Takéto praktiky sú "z pohľadu pravidiel EÚ o štátnej pomoci protiprávne, nakoľko (skupine) Engie poskytli neprimeranú výhodu," uviedla komisia vo vyhlásení.
Určité zisky Engie sa v Luxembursku zhruba dekádu zdaňovali sadzbou, ktorá bola fakticky vo výške 0,3 %, uviedla európska komisárka pre hospodársku súťaž Margrethe Vestagerová s tým, že takéto selektívne daňové režimy sú "protiprávne".